O postare virală i-a adus unui trubadur un cadou de 5.000 de dolari: "M-am simţit ca un copil în magazinul de dulciuri".
Un cântăreț stradal a primit un cadou neașteptat, după ce povestea lui a făcut înconjurul lumii și i-a emoționat pe internauți. Muzicianul a postat săptămâna asta pe Instagram un video emoţionant, în care povestește că instrumentul i-a fost distrus de o femeie nervoasă, care i-a luat chitara şi a spart-o de asfalt. Trubadurul Matt Grant a primit o chitară de 5.000 de dolari de la Jack White, după ce i-a văzut povestea pe internet.
Uneori, o simplă postare de "revoltă" pe rețelele de socializare poate schimba cursul întregii povești – cel puțin, asta s-a întâmplat în cazul lui Matt Grant.Cei care i-au văzut mesajul nu au rămas indiferenţi şi au pornit o campanie pe GoFundMe – și uite așa, trubadurul s-a ales cu o chitară Fender Strato-caster."Am intrat în magazinul de chitări din oraş şi managerul mi-a spus că a încercat să dea de mine toată ziua. I-am răspuns că mi-am luat deja o chitară acustică nouă, dar a zis să o las pe aia, pentru că Jack White vrea să mă ajute şi că pot să-mi aleg orice chitară din magazin.M-am simţit ca un copil în magazinul de dulciuri!" a declarat acesta.